Иран је ратификовао Конвенцију о хемијском оружју 1997. године. Иранске трупе и цивили претрпели су десетине хиљада жртава приликом ирачких напада хемијским оружјем у доба Иранско-ирачког рата. Услед тога, Иран оштро и отворено иступа против употребе хемијског оружја, спомињући своја искуства са ирачким хемијским нападима на многим међународним форумима. Чак и данас, након више од 20 година од завршетка Иранско-ирачког рата, око 30.000 Иранаца се и даље лечи због претрпљених хемијских напада из времена рата. Велики број жртава хемијских напада развио је ефикасне третмане у иранским болницама, посебно оне у лечењу пацијената нападнутих сумпорним гасом.